Jaunimo kelias

Jaunimo kelias – Vilniaus krašto jaunimo savaitraštis, leistas 1939 m. Vilniuje.

Istorija 
Leidėjas ir redaktorius A. Burokas. Pirmasis numeris išėjo 1939 m. gegužės 17 d. vietoj uždaryto „Jaunimo draugo“ bei jo vienkarčių leidinių. Spausdino spaustuvė „Ruch“. Išėjo 18 numerių. 

Rūpinosi lietuvybės išsaugojimu Vilniaus krašte, rašė apie jaunimo problemas, švietimą, religiją, kultūrą, svarstė socialinius lietuvių klausimus, spausdino jaunųjų kūrybą. 

Bendradarbiavo K. Braziulis, A. Gustaitis, A. Griškevičius, M. Galdikienė, Balys Gaidžiūnas, Stasys Misiūnas, R. Miliauskas, V. Kviklys, V. Kuolaitis, Salomėja Narkeliūnaitė, Kazimieras Pukėnas, R. Stankūnas, P. Šimaitis.

Šaltiniai 

Lietuvos jaunimo spauda
Vilniaus spauda